En 41-årig mand fra Signalvej i Aalborg blev tirsdag eftermiddag stukket i hånden under håndgemæng med en 36-årig mand.

opdateret kl. 21 En 41-årig mand fra Signalvej i Aalborg måtte tirsdag eftermiddag en tur på skadestuen, efter en 36-årig mand havde stukket ham i hånden med en kniv. Det oplyser vagtchef ved Nordjyllands Politi Jess Falberg. Den 36-årige har de seneste dage chikaneret den 41-årige, efter han var blev udelukket fra det faste drikkelag i den 41-åriges lejlighed. Den 36-årige, der ikke har fast bopæl, har mandag og og tirsdag i denne uge kastet sten gennem ruden hos den 41-årige. Tirsdag eskalerede  situationen, da den 41-årige fulgte efter den 36-årige, der endte med at stikke den 41-årige i hånden. Såret var ikke voldsomt, så det kunne klares med en forbinding. Efter knivstikkeriet løb den 36-årige fra stedet, men han er nu anholdt.